www.socialsecurity.gov

Halos lahat ng mga tao na nakatira sa Estados Unidos ay 

naa-apektuhan ng sistema ng Social Security—maging sa 

pagta-trabaho at pagbabayad ng mga buwis ng Social Security

o sa pagtanggap ng mga benepisyo ng Social Security. Ang 

mga benepisyo ng Social Security ay ibinabayad sa mga 

mang-gagawa at sa kanilang mga nararapat na miyembro ng 

pamilya kapag nagretiro ang mang-gagawa o nagkaroon ng 

kapansanan. Ang mga benepisyo sa mga nabalo ay maaaring 

ibayad sa mga nararapat na miyembro ng pamilya kapag 

binawian ng buhay ang mang-gagawa. Ang fact sheet na ito 

ay nagsasabi ng mga benepisyo sa pagreretiro at mga nabalo. 

Para sa impormasyon tungkol sa mga benepisyo para sa maykapansanan, mkipagbigay-alam sa Social Security upang 

makuha ang publikasyong Mga Benepisyo Para Sa Maykapansanan, (Publikasyon Blg. 05-10701-TL).

Ang mga taong animnaput limang taong gulang 65 o

mas may edad pa, o bulag o may-kapansanan ay maaaring 

maging karapat-dapat para sa mga kabayaran ng Supplemental 

Security Income (Karagdagang Kitang Pangseguridad) 

(SSI). Ang SSI ay nagbibigay ng mga kabayaran sa mga 

taong may kaunti o walang kita at mga pag-aariyaman. Para 

sa impormasyon tungkol sa SSI, humingi ng kopya mula sa 

Social Security ng publikasyong Kabayaran Ng Supplemental 

Security Income (Karagdagang Kitang Pangseguridad)

(Publikasyon Blg. 05-10702-TL).

Mga taon ng iyong pagtatrabaho

Hindi kinakailangang ikaw ay isang mamamayan ng 

Estados Unidos para maging karapat-dapat sa coverage ng 

Social Security. Kung ikaw ay pinayagang magtrabaho ng 

legal sa U. S., maaari kang mamasukan sa mga trabaho na 

saklaw ng sistema ng Social Security. Kung nag-trabaho ka, 

kumita ka na ng coverage sa kalusugang pang-seguridad na 

benepisyo ng Medicare.

Sa mga taon habang ikaw ay nagta-trabaho, magbabayad

ka ng buwis sa Social Security sa mga kinita mo. Kung

nagtrabaho ka sa iba, ang pinagli-lingkuran mo ay

magbabayad ng katumbas ng halaga ng mga buwis ng

Social Security para sa iyong kapakanan. Kung ikaw ay

nagtatrabaho sa iyong sarili , pareho mong babayaran ang parte 

ng buwis ng employee at ng employer. Ang iyong numero 

ng Social Security ay ginagamit para subaybayan ang mga 

kinita mo sa ilalim ng talaan na itinatabi para sa iyo ng Social 

Security Administration. Kahit na mag-palit ka pa ng trabaho, 

patuloy mo pa ring gagamitin ang parehong numero ng Social 

Security upang magawa ang talaan ng mga kinita mo.

Dahil ibabatay sa mga kinita mo and mga benepisyo 

sa Social Security sa panahon ng iyong ipinag-trabaho, 

mahalagang palagiang gamitin ang parehong numero ng Social 

Security at paka-siguraduhin na ang lahat ng iyong mga

pinag-lingkuran ay ibinabawas ang mga buwis ng Social 

Security. Ma-verify mo kung ang lahat ng iyong mga kinita 

ay nakatala sa pamamagitan ng pagba-basa sa kasulatang 

Social Security na ipina-padala namin sa iyo bawat taon. Ang 

kasulatan ding ito ay nagbi-bigay ng tinantiyang halaga ng 

mga benepisyo sa pagre-retiro, kapansanan, at pagka-balo na 

magiging kabayaran sa talaan ng iyong Social Security.

Mga benepisyo sa pagre-retiro

Karamihan ng tao ay nanganga-ilangan ng sampung taong

10 ipinag-trabaho kung saan sila ay nagbayad ng buwis ng

Social Security upang maging karapat-dapat sa mga benepisyo

ng pagre-retiro. Kung ipinanganak ka bago ang taong 1929,

mas kaunti sa sampung taong 10 pagta-trabaho ang kailangan

mo. Ang halaga ng iyong benepisyo sa pagre-retiro ay batay 

sa kabuuan ng mga kinita mo sa ilalim ng paraan ng Social 

Security. Kung gaano kataas ang iyong kinita ay ganuon din 

kataas ang iyong mga benepisyo.

Ang mga benepisyo sa pagre-retiro ng Social Security ay

nag-babayad sa maagang gulang na animnaput dalawang taon 

62. Ganoon pa man, ang halaga ng iyong benepisyo sa edad na 

62 ay mababa kaysa sa kung sisimulan mo ang mga benepisyo 

sa pagre-retiro kung medyo may katandaan ka na. Buo mong 

mata-tanggap ang halaga ng iyong benepisyo sa gulang na 

animnaput lima 65, kung ipinanganak ka bago ang taong 1938. 

Ang batas ng Social Security ay binabago upang unti-unting 

itaas ang buong edad ng pagre-retiro hanggang umabot ito sa 

edad na animnaput pito 67. Ma-a-apektuhan ng pagbabago ang 

mga taong ipinanganak sa taong 1938 at later. 

Ang ilan sa miyembro ng pamilya ay maaaring maging 

karapat-dapat tumanggap ng mga benepisyo ng Social Security 

batay sa talaan ng iyong ipinag-trabaho. Ang kabiyak ng iyong 

dibdib ay maaaring maka-kuha ng mga benepisyo sa maagang 

gulang na animnaput dalawa 62, o mas maaga pa kung siya ay 

nag-aalaga ng inyong anak na tumatanggap din ng benepisyo 

sa iyong talaan. Kung ikaw ay kasal ng sampung taong 

10, maaaring ang dati mong kabiyak ng dibdib ay maging 

karapatdapat sa mga benepisyo. 

Ang mga bata ay maaaring makakuha ng mga benepisyo

ng Social Security hanggang sa edad na labing walo 18 o 

hanggang labing siyam 19 kung sila ay na-pasok sa paaralang

elementarya o sekundarya. Ang mga batang mas may edad sa 

labing walo 18 ay maaaring makakuha ng mga benepisyo kung 

sila ay may-kapansanan at kung ang kanilang kapansanan ay 

nagsimula bago sila nag-edad ng dalawanput dalawa 22.

Kung kailan mo binabalak na mag-retiro, kailangan mong 

makipag-usap sa isang kinatawan ng Social Security sa taon 

bago ang taon na pina-plano mong mag-retiro. Ito ay dahil

sa ang mga alituntunin ay may pagkamagulo, at para na rin sa

iyong kabutihan na umpisahan ang iyong mga benepisyo

sa pagre-retiro bago ka talagang huminto sa pagta-trabaho.

Benepisyo Sa Pagre-retiro At Sa Mga Nabalo 

Benepisyo Sa Pagre-retiro At Sa Mga Nabalo 

(kabila)
www.socialsecurity.gov

Benepisyo ng mga nabalo

Kapag binawian na ng buhay ang isang mang-gagawa, ang 

mga miyembro ng pamilya ay maaaring makatanggap ng mga

buwanang benepisyo sa Social Security. Para mabayaran ang 

benepisyo ng mga nabalo ay depende sa edad at batay sa

dami ng trabahong kinakailangan sa oras na mamatay ang

isang trabahador.

Ito ay baka nga mas konti sa isa’t kalahating taon para sa 

isang pinaka-batang mangga-gawa. Walang mangga-gawa ang 

nanga-ngailangan ng mahigit pa sa sampung taon 10.

Ang isang biyudo o biyuda ay maaaring makakuha ng mga 

benepisyo sa ma-agang edad na animnapu 60, o mas maaga 

pa kung inaalagaan niya ang inyong anak na tumatanggap din 

ng benepisyo sa iyong rekord. Ang isang biyudo o biyuda na 

may-kapansanan ay makakakuha ng mga benepisyo sa edad 

na limampu 50. Ang diborsiyadong biyudo o biyuda ay maaari 

ring maging karapat-dapat para sa mga benepisyo.

Ang mga bata ay maaaring makakuha ng mga benepisyo 

hanggang sa edad na labing walo 18 o hanggang sa edad na

labing siyam 19 kung pumapasok sila sa paaralang elementarya

o sekundarya. Ang mga batang pasado sa edad na 18 ay maaaring

makakuha ng mga benepisyo kung sila ay may-kapansanan at 

kung ang kanilang kapansanan ay nag-umpisa bago ang edad 

na 22.

Upang makatanggap ng mga benepisyo para sa mga nabalo 

mag-apply ka lang agad para matiyak kung ikaw ay nararapat.

Medicare

Ang Medicare ay binalak na kalusugang pang-seguridad 

na para sa mga taong animnaput limang taong gulang 65 o 

mas higit pa, wala pang 65 taong gulang at may-kapansanan 

o sa mayroong permanenteng kidney failure o na mayroong 

Amyotrophic Lateral Sclerosis (na tinatawag ding Lou 

Gehrig’s disease).

Kung tumatanggap ka na ng Social Security pag-umabot 

ka na ng edad na 65 taong gulang, ang coverage ng iyong 

Medicare ay automatic na mag-uumpisa. Kung hindi, dapat 

kang makipag-alam sa Social Security dalawa o tatlong buwan 

bago ka umabot ng 65 taong gulang para mag-sign up

sa Medicare.

Anong talaan ang kailangan mo?

Upang ipakita na ikaw ay nararapat para sa Social Security 

at upang tulungan kami na mag-pasiya tungkol sa halaga 

ng mga benepisyo na dapat mong tanggapin, may mga 

siguradong katunayan na maaari naming hilingin sa iyo. Ang 

mga kakailanganin mo ay depende sa mga katayuan ng iyong 

claim. Heto ang listahan ng ilang mga katunayang maaaring 

kailanganin mo kapag nag-sign up ka para sa Social Security:

• Ang iyong Social Security kard (o rekord ng iyong numero);

• Ang katibayan ng iyong kapanganakan;

• Ang mga katibayan ng kapanganakan ng iyong mga anak 

(kung sila ay nararapat);

• Ang katunayan ng pagiging mamamayan ng Estados Unidos

o kung ang katayuan mo ay legal na dayuhan (o isang batang

karapat-dapat) at hindi ipinanganak sa Estados Unidos;

• Ang katibayan ng kapanganakan ng iyong may-bahay at 

numero ng Social Security kung siya ay nararapat para sa 

mga benepisyo batay sa iyong rekord;

• Ang katibayan ng kasal (kung magsa-sign up ka sa rekord 

ng kabiyak ng iyong dibdib);

• Ang mga papeles ng iyong military discharge kung 

mayroon kang serbisyo sa military; at

• Ang iyong pinaka-huling W-2 form o ang iyong tax 

return, kung ikaw ay nagta-trabaho sa iyong sarili.

Ito ay listahan ng ilan lamang na katunayan upang 

matulungan kang maghanda. Ipapaalam namin sa iyo kung 

kailangan ang iba pang katunayan kapag nag-fi le ka na

ng claim.

Mahalagang Tandaan: Kakailanganin mong mag-submit ng|

mga orihinal na katunayan o mga kopyang katunayan ng 

tanggapan na nag-isyu nito. Maaari mong ipadala sa koreo o

dalhin ang mga ito sa Social Security. Kukuha kami ng kopya

at ibabalik namin ang iyong mga katunayan. Kung wala sa iyo

ang lahat ng mga katunayang kailangan mo, huwag ipagpaliban

ang pagsa-sign up para sa Social Security. Matutulungan ka 

naming kunin ang impormasyon na kailangan mo. 

Pagkontak sa Social Security

Para sa mga karagdagang impormasyon at upang 

matagpuan ang aming mga publikasyon, bumisita sa aming 

website sa www.socialsecurity.gov o tumawag ng libre sa 

1-800-772-1213 (para sa mga bingi o may kahirapan sa 

pandinig, tawagan ang aming TTY na numero sa

1-800-325-0778). Masasagot naming ang mga specifi c mong 

katanungan at makapag-bibigay kami ng impormasyon sa 

pamamagitan ng aming automated na serbisyo ng telepono

24 oras araw-araw.

Kung kailangan mo ng interpreter sa pag-aasikaso

ng iyong Social Security, may nakalaan kaming serbisyo

dito ng libre. Ang mga serbisyo ng interpreter ay makukuha 

kapag kinakausap kami sa telepono o sa tanggapan ng

Social Security. Tumawag ng libre sa aming numero

1-800-772-1213, kung ang salita mo ay Tagalog, pindutin

ang 1 at maghintay hanggang sumagot ang isang kinatawan. 

Ang Tagalog interpreter ay tatawagin para matulungan ka 

sa iyong tawag. Kung hindi matapos ang business mo sa 

telepono, ikukuha ka namin ng appointment para sa lokal 

na tanggapan ng Social Security at aayusin namin na may 

Tagalog interpreter sa oras ng iyong pag-bisita.

Itinuturing naming lihim ang lahat ng mga tawag. Nais 

din naming siguraduhin na maka-tatanggap ka ng wasto at 

magalang na serbisyo. Ito ang dahilan kung bakit mayroon 

kaming pangalawang kinatawan ng Social Security na nagmomonitor ng ilang mga tawag sa telepono.

Social Security Administration

SSA Publication No. 05-10700-TL

Retirement and Survivors Benefi ts (Tagalog)

January 2005